**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2021. gada \_\_  |

.§

**Informatīvais ziņojums “Par koordinētas ievainojamību atklāšanas procesa ieviešanu valsts pārvaldē”**

TA – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pieņemt zināšanai aizsardzības ministra iesniegto informatīvo ziņojumu.
2. Noteikt, ka valsts un pašvaldību iestādes var pieņemt lēmumu par iesaistīšanos informatīvajā ziņojumā aprakstītajā koordinētas ievainojamību atklāšanas procesā (turpmāk – KIAP) un noteikt resursus, uz kuriem KIAP attiecināms.
3. Noteikt, ka Informācijas tehnoloģiju drošības incidentu novēršanas institūcija CERT.LV (turpmāk – CERT.LV) īsteno KIAP koordināciju Latvijā un iestādēm ir pienākums sadarboties ar CERT.LV ievainojamību atklāšanas un novēršanas procesā.
4. Noteikt, ka iestādēm, kuras pieņēmušas lēmumu iesaistīties šī lēmuma 2. punktā minētajā KIAP, par to ir jāinformē CERT.LV, norādot tos iestādes resursus, uz kuriem attiecināms KIAP un kontaktpersonām ar ko sazināties KIAP ietvaros, kā arī iestādes mājaslapā jāievieto informācija par iesaisti KIAP saskaņā ar informatīvā ziņojuma 3. nodaļā iekļauto aprakstu.
5. Noteikt, ka CERT.LV mājaslapā publicē informāciju par iestādēm, kuras informējušas par iesaisti KIAP un norādes uz katras iestādes resursiem, uz kuriem attiecināms šī lēmuma 2. punktā minētais KIAP.

Ministru prezidents A. K. Kariņš

Valsts kancelejas direktors J. Citskovskis